Narva maantee (Tartu)

**Narva maantee** on tänav Tartus Ülejõe ja Raadi-Kruusamäe linnaosas. Tänava pikkus on 2,8&nbsp;km.

Narva maantee algab Võidu sillalt, möödub Tartu Peetri kirikust ja Raadi mõisast. Tänav ristub esmalt Fortuuna (paremalt) ja seejärel Raatuse tänavaga (samuti paremalt), mis jätkub teispool Narva maanteed jalakäijate teena, viies üle Kaarsilla Raekoja platsile. Enne ristmikku paikneb maantee ja Emajõe vahel Holmi park. Pärast ristmikku jäävad Narva maantee äärde vasakul Tammsaare park ja Tartu Ülikooli Delta keskus (carem asus samas Oeconomicum), paremale Tartu linnamuuseumi hoone (nn Katariina maja ehk Pistohlkorsi maja, mis jäi kunagi Henningi platsi veerde), seejärel aga Tartu ülikooli ühiselamud, ristumised paremalt mitme väiksema tänavaga ning mäenõlva alla Püha Jüri õigeusu kirik. Delta juures pöördub Narva maantee järsult paremale ning tõuseb Narvamäkke, kus mäenõlval seisab kohe pärast ristmikku Staadioni (vasakul) ja Jaama (paremal) tänavaga vasakul Peetri kirik. Edasi kulgeb maantee Raadi suunas.

Tuule tänavaga ristumiskoha lähedal kõrgendikul (maanteest paremal) asub arheoloogiamälestis Püha Jüri kalmistu. 2005. aastal tehti seal arheoloogilisi väljakaevamisi ning 2007. aastal ehitati Narva mnt poolsele küljele korruselamu.

Raadi järve lõunakaldal pargis asusid Teises maailmasõjas hukkunute ja terroriohvrite ühishaud.

## Tänava nimi
Tänava vanim nimi on *Narwische Weg*, 19. sajandil *Petersburger Straße*, *Peterburi tänav* (esimese maailmasõja ajal lühikest aega *Petrogradi tänav*. Linnavolikogu otsusega 14. novembrist 1927 nimetati tänav Narva maanteeks, Eesti NSV-s oli tänava nimi kuni 2. märtsini 1989 *Leningradi maantee*.

## Tänava ääres asuvaid hooneid ja asutusi
* Tartu Linnamuuseum (Narva mnt 23)
* Tartu Ülikooli ühiselamud (Narva mnt 25, 27 ja 89)
*Tartu veterinaariinstituudi ja alates 1919 Tartu Ülikool loomaarstiteaduskonna hoone (Narva mnt 78) 
* 1880. aastatest pärit puitelamu, kultuurimälestis (Narva mnt 86)
* 19. sajandi elamu, kultuurimälestis (Narva mnt 88)
* Tartu Peetri kirik (Narva mnt 104)
*Tartu Püha Jüri kirik, Narva maantee 105
* 19. sajandi puitelamu, kultuurimälestis (Narva mnt 107)
* 19. sajandi I poole puitelamu, kultuurimälestis (Narva mnt 113)
* 19. sajandi puitelamu, kultuurimälestis (Narva mnt 121)
* 19. sajandi puitelamu, kultuurimälestis (Narva mnt 123)
* 19. sajandi puitelamu, kultuurimälestis (Narva mnt 127) 
* Raadi mõis (Narva mnt 177)

## Hooned

Tartu asv2022-04 img03 City Museum.jpg|Tartu linnamuuseumi nn Katariina maja, 2007
Sygis Tartus Holmi pargis, Kaarsild ja raekoda, 23. oktoober 2012.jpg|Vaade Narva maantee äärest läbi Holmi pargi Kaarsillale ja raekojale, 2012
Narva 27 dorm 2008.JPG|Narva 27 ühiselamu, 2008
Narva maantee 86, Tartu.JPG|Narva maantee 86
Narva maantee 88, Tartu.JPG|Narva maantee 88
Narva 89 dorm 2008.JPG|Narva 89 ühiselamu, 2008
Pilt:Sepisvärav Narva maanteel, Tartu.jpg|Sepisvärav Narva maanteel
Narva maante 107, Tartu 01.JPG|Narva maantee 107
Puitelamu Tartus Narva mnt.113.JPG|Puitelamu Narva mnt 113
Puitelamu Tartus Narva mnt 121.JPG|Puitelamu Narva mnt 121
Puitelamu Tartus Narva mnt. 123.JPG|Puitelamu Narva mnt 123
Puitelamu Tartus Narva mnt 127.JPG|Puitelamu Narva mnt 127
Tartu asv2022-04 img04 StGeorge Church.jpg|Jüri kirik
St George Church in Tartu 02.JPG|Jüri kirik
Tartu asv2022-04 img05 StPeter Church.jpg|Vaade Peetri kirikule Narva maanteelt
Theatrum Zootomicum1 2008-10-13.JPG|Theatrum Zootomicum, kunagine veterinaariahoone
Theatrum Zootomicum2 2008-10-13.JPG|Theatrum Zootomicum
Theatrum Zootomicum3 2008-10-13.JPG|Theatrum Zootomicum
Theatrum Zootomicum4 2008-10-13.JPG|Theatrum Zootomicum


## Vaata ka
* Koolujõgi

## Viited

## Välislingid